**ΓΛΩΣΣΟΜΑΘΕΙΑ**

**Γλωσσομάθεια** είναι το να ξέρει κάποιος καλά, πλάι στη μητρική του γλώσσα, μία ή

περισσότερες ξένες γλώσσες.

**Διευκρίνιση**: Λέγοντας ότι κάποιος ξέρει καλά μια ξένη γλώσσα εννοούμε ότι:

-γνωρίζει μεγάλο μέρος του λεξιλογικού της πλούτου,

-τη μιλάει και τη γράφει ορθά, σύμφωνα δηλαδή με τους κανόνες της γραμματικής και του συντακτικού της,

-γνωρίζει τους ιδιωματισμούς της,

-την προφέρει περίπου σαν και αυτούς που την έχουν ως μητρική τους γλώσσα και,

-γενικά μπορεί να τη χρησιμοποιεί με ευχέρεια τόσο στην επικοινωνία του με όσους

μιλούν την ίδια γλώσσα, όσο και στις ιδιαίτερες ενασχολήσεις του, είτε πρόκειται για

επαγγελματικές δραστηριότητες, είτε για επιδόσεις σε θεωρητικά ζητήματα.

**Γιατί είναι απαραίτητη η γλωσσομάθεια στην εποχή μας;**

Ο γλωσσομαθής μπορεί να:

• Επικοινωνεί με πολίτες άλλων κρατών που μιλούν την ίδια γλώσσα.

• Ενημερώνεται για τα διεθνή γεγονότα από ξένα μέσα ενημέρωσης.

• Διεκπεραιώνει διάφορες συναλλαγές με φυσικά και νομικά πρόσωπα του εξωτερικού και να επεκτείνει διεθνώς τις επαγγελματικές και επιχειρησιακές του δραστηριότητες.

• Προβάλλει διεθνώς, ως διπλωμάτης ή πολιτικός, τα εθνικά μας δίκαια, να συνομιλεί

και να συμμετέχει σε διαπραγματεύσεις με ξένους ηγέτες.

• Ασκήσει και να σταδιοδρομήσει σε επαγγέλματα που απαιτούν άριστη γλωσσομάθεια.

• Σπουδάσει, να μορφωθεί και να επιμορφωθεί σε ξένα πανεπιστήμια, να μελετά τη

ξενόγλωσση βιβλιογραφία και να συμμετέχει σε διεθνή επιστημονικά συνέδρια.

• Γνωρίζει σε βάθος τους ξένους πολιτισμούς και να κατανοεί τη νοοτροπία, το ήθος και τις αξίες των λαών που τους δημιούργησαν.

• Συνειδητοποιεί την ιδιαιτερότητα του εθνικού του πολιτισμού.

• Μαθαίνει καλύτερα και τη δική του γλώσσα.

• Η εκμάθηση μιας ξένης γλώσσας ασκεί και πνευματικά τον άνθρωπο.

**Πολιτικοί λόγοι**

• Επικράτηση του διεθνισμού και της παγκοσμιοποίησης.

• Ανάγκη υπεράσπισης και προβολής των εθνικών θεμάτων σε διεθνείς οργανισμούς και συνέδρια από τους πολιτικούς ηγέτες ή διπλωμάτες.

**Κοινωνικοί λόγοι**

• Οτιδήποτε αφορά τον τουρισμό είτε σε οικονομικό είτε σε ψυχαγωγικό επίπεδο.

• Επίλυση σειράς καθημερινών προβλημάτων , όπως η κατανόηση της χρήσης μιας

μηχανής.

**Πνευματικοί λόγοι**

• Η ανάγκη παρακολούθησης της ανάπτυξης των επιστημών, των τεχνών και της

τεχνολογίας στις μέρες μας, καθώς και η δυνατότητα επιμόρφωσης σε ξένα

πανεπιστήμια.

• Δυνατότητα ανταπόκρισης του νέου τόπου επικοινωνίας και ενημέρωσης μέσω του

διαδικτύου.

• Διεύρυνση των δυνατοτήτων ψυχαγωγίας.

**Προτάσεις για τη βελτίωση της γλωσσομάθειας στο σχολείο:**

• Να αυξηθούν οι ώρες διδασκαλίας των ξένων γλωσσών στο Δημοτικό και στο

Γυμνάσιο.

• Να χρησιμοποιούνται κατάλληλα ξενόγλωσσα βιβλία και σύγχρονες και

αποτελεσματικές μέθοδοι διδασκαλίας.

• Η διδασκαλία της ξένης γλώσσας να γίνεται σε ολιγομελή και ομοιογενή, από πλευράς γνώσης και επίδοσης, τμήματα μαθητών.

• Να χρησιμοποιούνται για τη διδασκαλία ξένων γλωσσών σύγχρονα τεχνολογικά

εκπαιδευτικά μέσα.

• Οι διδάσκοντες τις ξένες γλώσσες να είναι επιστημονικά και διδακτικά επαρκείς.

• Περιοδική αξιολόγηση των μαθητών όχι μόνο σε σχολικό, αλλά και σε περιφερειακό και εθνικό επίπεδο για την πιστοποίηση του βαθμού γλωσσομάθειας.

**Κίνδυνοι από τη γλωσσομάθεια**

• Αλλοίωση και συρρίκνωση της μητρικής γλώσσας.

• Η αλλοτρίωση της γλώσσας οδηγεί σε αλλοτρίωση της παράδοσης.

• Η μίμηση και η γλωσσική εξάρτηση από τις τεχνολογικά και οικονομικά ανεπτυγμένες χώρες της δύσης οδηγούν στην εισροή ξένου τρόπου σκέψης, ξένων πολιτιστικών αξιών και τελικά συντελούν στην απώλεια της εθνικής συνείδησης.

• Διευκολύνεται η πολιτιστική επέκταση των ισχυρών κρατών, η αφομοίωση των

μικρότερων και η κατάργηση της πολιτιστικής πολυφωνίας.

**Τρόποι αντιμετώπισης των κινδύνων**

• Επιτακτική και ποιοτική αναβάθμιση της γλωσσικής διδασκαλίας

• Η εκπαίδευση οφείλει να θωρακίσει τα άτομα και να τους κάνει να νιώσουν επάρκεια με τα πολιτιστικά και πνευματικά δημιουργήματα του τόπου.

• Απαιτείται κριτική στάση απέναντι στην υιοθέτηση ξένων γλωσσικών και πολιτιστικών στοιχείων.